

 **ระบบเตือนภัยเศรษฐกิจอุตสาหกรรมของไทย เดือนเมษายน *“ส่งสัญญาณเฝ้าระวัง”***

**เฉลี่ยเดือนพฤษภาคม–มิถุนายน *“ส่งสัญญาณปกติ”***

**เฉลี่ยเดือนกรกฎาคม–กันยายน *“ส่งสัญญาณปกติ”***

**เผยแพร่ : 25 เมษายน 2566**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System Industry Economics (EWS-IE)**

|  |  |  |
| --- | --- | --- |
| **องค์ประกอบของระบบ** | **ระดับสัญญาณ-สถานะคลื่นวัฏจักร เดือน เม.ย.** | **ระดับ-สถานะคลื่นวัฏจักร เฉลี่ย 2 เดือน (พ.ค.-มิ.ย.)** |
| * **เศรษฐกิจอุตสาหกรรมไทย**
 |  | **ขาขึ้น (-0.05)** |  | **ขาขึ้น (0.13)** |
| * **ปัจจัยภายในประเทศ**
 |
| **ดัชนีการลงทุนภาคเอกชน** |  | **ขาขึ้น (0.21)** |  | **ขาขึ้น (0.53)** |
| **ดัชนีปริมาณสินค้านำเข้า** |  | **ขาขึ้น (-0.62)** |  | **ขาขึ้น (-0.48)** |
| **ดัชนีความเชื่อมั่นทางธุรกิจ 3 เดือนข้างหน้า** |  | **ขาขึ้น (0.84)** |  | **ขาลง (0.76)** |
| **ดัชนีความเชื่อมั่นภาคอุตฯ 3 เดือนข้างหน้า** |  | **ขาขึ้น (1.32)** |  | **ขาขึ้น (1.51)** |
| * **ปัจจัยต่างประเทศ**
 |
| **ดัชนีความเชื่อมั่นผู้บริโภคของจีน** |  | **ขาขึ้น (-0.83)** |  | **ขาขึ้น (-0.54)** |
| **ดัชนีผลผลิตอุตสาหกรรมของ EU** |  | **ขาลง (0.59)** |  | **ขาลง (0.12)** |
| **ดัชนีผู้จัดการฝ่ายจัดซื้อฯ ญี่ปุ่น** |  | **ขาขึ้น (-0.51)** |  | **ขาขึ้น (-0.35)** |
| **ดัชนีชี้นำเศรษฐกิจสหรัฐอเมริกา** |  | **ขาขึ้น (-0.53)** |  | **ขาขึ้น (-0.45)** |
| **ดัชนีความเชื่อมั่นทางธุรกิจสหรัฐฯ** |  | **ทรงตัว (-0.90)** |  | **ทรงตัว (-0.90)** |

**ประเด็นสำคัญ : เดือนเมษายน 2566**

* **เศรษฐกิจอุตสาหกรรมของไทยส่งสัญญาณเฝ้าระวังในช่วงขาขึ้น**
* **ปัจจัยภายในประเทศอยู่ในช่วงขาขึ้นทั้งหมด**
* **ปัจจัยต่างประเทศส่วนใหญ่ส่งสัญญาณเฝ้าระวังในช่วงขาขึ้น**
* **การปรับขึ้นดอกเบี้ยนโยบายของสหรัฐฯ และยุโรป รวมถึงภาวะ
ตึงตัวในตลาดการเงิน อาจนำไปสู่การชะลอตัวของเศรษฐกิจโลก**

ปัจจัยภายในประเทศส่วนใหญ่ส่งสัญญาณปกติ และอยู่ในช่วงขาขึ้นทั้งหมด จากแรงหนุนด้านอุปสงค์ภายในประเทศที่ฟื้นตัวต่อเนื่องตามจำนวนนักท่องเที่ยวที่มีจำนวนเพิ่มขึ้นหลังจากจีนเปิดประเทศ มีเพียงปัจจัยปริมาณสินค้านำเข้าที่ต้องเฝ้าระวัง จากผลด้านราคานำเข้าที่เพิ่มขึ้นทุกหมวดสินค้า

ส่วนปัจจัยต่างประเทศส่วนใหญ่ส่งสัญญาณเฝ้าระวัง โดยเฉพาะ
ความเชื่อมั่นทางธุรกิจของสหรัฐอเมริกา ทำให้ธุรกิจมีความกังวลต่อวิกฤติธนาคาร และการขึ้นอัตราดอกเบี้ยนโยบาย ทำให้กำลังซื้อของผู้บริโภคหดตัว ทั้งนี้ หลังจีนเปิดประเทศ พบว่าตลาดจีนมีแนวโน้มฟื้นตัวได้ดี แต่มีปัจจัยกดดันการฟื้นตัวของจีนจากภาวะเศรษฐกิจโลกชะลอตัว และการกีดกันทางเทคโนโลยี

 **แนวโน้ม 1-2 เดือนข้างหน้า (พ.ค.-มิ.ย.) อยู่ในเกณฑ์ปกติ** จากความต้องการสินค้าภายในประเทศที่ฟื้นตัวตามการบริโภคที่ขยายตัว และการส่งออกที่เพิ่มขึ้นจากประเทศคู่ค้าสำคัญ ๆ ที่มีทิศทางปรับตัวดีขึ้น ได้แก่ ประเทศญี่ปุ่นและสาธารณรัฐประชาชนจีน ที่มีการฟื้นตัวของ
อุปสงค์ภายในประเทศ หลังการเปิดประเทศของสาธารณรัฐประชาชนจีน

 **แนวโน้ม 4-6 เดือนข้างหน้า (ก.ค.-ก.ย.) อยู่ในเกณฑ์ปกติ** โดยมีแนวโน้มทรงตัวต่อเนื่อง จากการบริโภคและท่องเที่ยวมีแนวโน้มที่ดีขึ้น ส่งผลบวกต่ออุปสงค์ภายในประเทศ แต่ภาคการผลิตเพื่อส่งออกมีแนวโน้มทรงตัวต่อเนื่อง จากความเสี่ยงขาลงของเศรษฐกิจประเทศสหรัฐอเมริกา และสหภาพยุโรป และการชะลอตัวของเศรษฐกิจโลก

* **ดัชนีการลงทุนภาคเอกชนของไทย (INV\_TH) : ส่งสัญญาณปกติ** ค่าดัชนีขยายตัวเมื่อเทียบกับเดือนก่อน ในทุกหมวดย่อย ปัจจัยสำคัญมาจากการลงทุนของต่างประเทศที่เพิ่มขึ้น ส่งผลให้ปริมาณการจำหน่ายเครื่องจักรและอุปกรณ์ และการลงทุนในหมวดก่อสร้างเพิ่มขึ้น
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : ส่งสัญญาณปกติ** ค่าดัชนีหดตัวเมื่อเทียบกับเดือนก่อน จากภาคการผลิต แต่ค่าวัฎจักรชี้นำขยายตัว จากการเร่งผลิตและจำหน่ายในเดือน มี.ค. รวมถึงภาคที่ไม่ใช่การผลิตปรับตัวดีขึ้นต่อเนื่อง จากการฟื้นตัวของภาคการท่องเที่ยว
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_TH\_3E) : ส่งสัญญาณปกติ** ค่าดัชนีขยายตัวเมื่อเทียบกับเดือนก่อน เนื่องจากผู้ประกอบการมีความเชื่อมั่นว่าเศรษฐกิจไทยมีทิศทางที่ดีขึ้น โดยมีแรงผลักดันจากการท่องเที่ยว การบริโภคในประเทศ และการลงทุน รวมถึงการเปิดประเทศของจีน เป็นแรงสนับสนุนภาคการท่องเที่ยวและการส่งออกของไทยในช่วงครึ่งปีหลัง
* **ดัชนีผลผลิตอุตสาหกรรมของสหภาพยุโรป (IPI\_EU) : ส่งสัญญาณปกติ** ค่าดัชนีหดตัวเมื่อเทียบกับเดือนก่อน จากการปรับขึ้นอัตราดอกเบี้ยนโยบาย ทำให้กิจกรรมทางเศรษฐกิจในภาพรวมของสหภาพยุโรปทั้งในส่วนของการบริโภค การลงทุน และการจ้างงาน มีแนวโน้มชะลอตัว

หห

* **ดัชนีปริมาณสินค้านำเข้าของไทย (IMV\_TH) : ส่งสัญญาณเฝ้าระวัง** ค่าดัชนีหดตัวเมื่อเทียบกับเดือนก่อน โดยปริมาณนำเข้าปรับลดลงทุกหมวดสินค้า สาเหตุสำคัญเกิดจากค่าเงินบาทที่อ่อนค่าในช่วงที่ผ่านมา ประกอบกับราคาวัตถุดิบในตลาดโลกปรับสูงขึ้น จึงทำให้ปริมาณนำเข้าสินค้าภาพรวมหดตัวเมื่อเทียบกับเดือนก่อน
* **ดัชนีความเชื่อมั่นผู้บริโภคของจีน (CCI\_CN) : ส่งสัญญาณเฝ้าระวัง** ค่าดัชนีขยายตัวติดต่อกันเป็นเดือนที่สามเมื่อเทียบกับเดือนก่อน แต่ก็ยังอยู่ใต้เส้นมาตรฐาน กิจกรรมทางเศรษฐกิจของจีนปรับดีขึ้นหลังการเปิดประเทศ แต่มีปัจจัยกดดันการฟื้นตัวของจีนจากภาวะเศรษฐกิจโลกชะลอตัว ความต้องการของผู้บริโภคภายใน
ประเทศมีแนวโน้มชะลอลง และการเติบโตในกลุ่มเทคโนโลยียังเผชิญอุปสรรคจากการกีดกันของสหรัฐฯ และประเทศอื่นๆ
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : ส่งสัญญาณเฝ้าระวัง** ค่าดัชนีขยายตัวเมื่อเทียบกับเดือนก่อน แต่ต่ำกว่าระดับเส้น 50 ซึ่งแสดงให้เห็นว่าสถานการณ์ของภาคการผลิตในประเทศญี่ปุ่นยังคงอ่อนแอแต่อยู่ในระดับที่ดีขึ้น และความเชื่อมั่นทางธุรกิจเพิ่มขึ้นจากการฟื้นตัวของอุปสงค์ในประเทศ
* **ดัชนีชี้นำเศรษฐกิจประเทศสหรัฐอเมริกา (CLI\_US) : ส่งสัญญาณเฝ้าระวัง** ค่าดัชนีทรงตัวเมื่อเทียบกับเดือนก่อน จากการเร่งปรับขึ้นดอกเบี้ยนโยบายรวมถึงปัญหาความตึงตัวทางการเงินและสภาพคล่อง ส่งผลให้เกิดการชะลอตัวของกิจกรรมทางเศรษฐกิจรวมถึงการจ้างงาน
* **ดัชนีความเชื่อมั่นทางธุรกิจสหรัฐอเมริกา (BCI\_US) : ส่งสัญญาณเฝ้าระวัง** ค่าดัชนีหดตัวเล็กน้อยเมื่อเทียบกับเดือนก่อน เนื่องจากเศรษฐกิจสหรัฐฯ มีแนวโน้มชะลอตัวจากผลกระทบของดอกเบี้ยที่อยู่ในระดับสูง สร้างความวิตกต่อภาคการเงิน ส่งผลให้เกิดการชะลอตัวของกิจกรรมทางเศรษฐกิจรวมถึงการจ้างงาน



**การอ่านค่าระดับส่งสัญญาณเตือนภัยฯ มี 3 ระดับ ได้แก่**

* **สัญญาณไฟสีเขียว หมายถึง** ส่งสัญญาณปกติ และขยายตัว
* **สัญญาณไฟสีเหลือง หมายถึง** ส่งสัญญาณเฝ้าระวัง
* **สัญญาณไฟสีแดง หมายถึง** ส่งสัญญาณไม่ปกติ และรุนแรง

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่าหรือเท่ากับ 0 หมายถึง** เศรษฐกิจอุตสาหกรรมของไทย/
ตัวแปรนั้น ๆ ขยายตัว และมีสภาวะปกติ (โดยพิจารณาร่วมกับขาขึ้น-ขาลง
ของคลื่นวัฏจักร)
* **หากมีค่าน้อยกว่า 0 ไม่เกิน -1** เศรษฐกิจอุตสาหกรรมของไทย /ตัวแปรนั้น ๆ หดตัว และมีสภาวะไม่ปกติเฝ้าระวัง (โดยพิจารณาร่วมกับขาขึ้น-ขาลง
ของคลื่นวัฏจักร)
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย /ตัวแปรนั้น ๆ ไม่ปกติหดตัวรุนแรง และมีสภาวะวิกฤต (โดยพิจารณาร่วมกับขาขึ้น-ขาลง ของ
คลื่นวัฏจักร)

**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **CCI\_CN** หมายถึง ดัชนีความเชื่อมั่นผู้บริโภคจีน (Trading Economics)
6. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
7. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
8. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
9. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
กุมภาพันธ์-มีนาคม 2566)

**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industry Economics: EWS\_IE)**

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680606**

